21.

Bilje i živa pelud za oprašivanje iz rodova: Amelanchier Med., Chaenomeles Lindl., Cotoneaster Ehrh., Crataegus L., Cydonia Mill., Eriobotrya Lindl., Malus Mill., Mespilus L., Photinia davidiana (Dcne.) Cardot, Pyracantha Roem., Pyrus L. i Sorbus L., isključujući plodove i sjeme

Ne dovodeći u pitanje zabrane primjenjive na bilje navedeno u Prilogu III.A točkama 9., 9.1. i 18. i Prilogu III.B točki 1., tamo gdje je to primjereno, službena izjava da: (a) bilje potječe iz trećih zemalja za koje je sukladno postupku navedenom u članku 18. stavku 2. potvrđeno da nije zaraženo uzročnikom bakterijske paleži Erwinia amylovora (Burr.) Winsl. et. al.); ili (b) bilje potječe iz područja trećih zemalja za koja je sukladno odgovarajućem međunarodnom standardu koja se odnosi na fitosanitarne mjere utvrđeno, i sukladno postupku navedenom u članku 18. stavku 2. potvrđeno, da u njemu štetni organizam Erwinia amylovora (Burr.) Winsl. et al. nije prisutan; ili ►M24 (c) da je bilje podrijetlom iz kantona Valais u Švicarskoj, ili ◄ (d) bilje potječe iz zaštićenih područja nabrojenih u desnom stupcu; ili (e) se bilje proizvodi, ili, ako je uneseno u „sigurnosno područje”, da se tamo držalo i uzgajalo najmanje 7 mjeseci, uključujući i razdoblje posljednjeg potpunog vegetacijskog ciklusa u trajanju od 1. travnja do 31. listopada, na tlu: (aa) koje se nalazi najmanje 1 km unutar granice službeno označenog „sigurnosnog područja” najmanje površine 50 km2 u kojoj, s ciljem smanjenja na najmanju moguću mjeru rizika od širenja zaraze uzročnikom bakterijske paleži Erwinia amylovora (Burr.) Winsl. et al. sa bilja koje se tamo uzgaja, biljke domaćini podliježu službeno odobrenom i nadziranom sustavu kontrole, uspostavljenom najkasnije prije početka potpunog vegetacijskog ciklusa koji je prethodio zadnjem potpunom vegetacijskom ciklusu. Potankosti opisa ovog „sigurnosnog područja” biti će dostupne Komisiji i drugim državama članicama. Kad se jednom uspostavi „sigurnosno područje”, u njemu će se, nakon početka zadnjeg potpunog vegetacijskog ciklusa, u najprikladnije vrijeme barem jednom provoditi službene kontrole koje neće uključiti tlo uzgoja i zonu širine 500 m koja ga okružuje, a sve biljke domaćine koje pokazuju simptome zaraze uzročnikom bakterijske paleži Erwinia amylovora (Burr.) Winsl. et al. treba odmah ukloniti. Rezultate ove inspekcije svake će se godine do 1. svibnja dostaviti Komisiji i drugim zemljama članicama; i (bb) koje je, kao i „sigurnosno područje”, prije početka potpunog vegetacijskog ciklusa koji prethodi zadnjem potpunom vegetacijskom ciklusu, službeno odobreno za uzgoj bilja pod uvjetima utvrđenim u ovoj točci; i (cc) za koje je, kao i za zonu širine barem 500 m, koja ga okružuje, iznađeno da od početka zadnjeg potpunog vegetacijskog ciklusa nije zaraženo uzročnikom bakterijske paleži Erwinia amylovora (Burr.) Winsl. et al., i to prilikom službene kontrole provedene najmanje: — u dva navrata na samom tlu i to u najprimjerenije vrijeme, tj. jednom u razdoblju od srpnja do kolovoza, i jednom u razdoblju od kolovoza do studenoga, i — jednom u spomenutoj okolnoj zoni u najprimjerenije vrijeme, tj. u razdoblju od kolovoza do studenoga; i (dd) s kojeg su, u za to najprimjerenijem razdoblju, službeno uzeti uzorci biljaka koje su na tom tlu uzgojene, i ispitani na postojanje skrivene zaraze, sukladno primjerenoj laboratorijskoj metodi. U razdoblju od 1. travnja 2004. do 1. travnja 2005. ove odredbe se neće odnositi na biljke premještene u zaštićena područja nabrojene u desnom stupcu ili unutar njih, proizvedene i uzgajane na tlima koja se nalaze u područjima koja su, sukladno odgovarajućim uvjetima primjenjivanim prije 1. travnja 2004., službeno označena kao „sigurnosna područja”.